Anochos z Tarentu

Anochos alebo Anochas (Anochos, Anochas) bol dvojnásobný olympijský víťaz v roku 520 pred Kr.Eusebios, Kronika 2,193.Pausanias, Periégésis tés Hellados, 6,14,11.

Anochos z Tarentu zvíťazil na 65. olympijských hrách v roku 520 pred Kr. v behu na jedno stadion a v behu na dve stadiá. Na hrách v Olympii bol beh na jedno stadion (192,27 metra) najstaršou súťažnou disciplínou, zavedenou už na počiatku hier, t. j. v roku 776 pred Kr. a zostal jedinou do roku 720 pred Kr., keď do programu súťažných disciplín zaradili aj beh na dve stadiá.Pausanias, Periégésis tés Hellados, 5,8,6. Beh na jedno stadion sa ale aj po zavedení ďalších disciplín vždy považoval za hlavné preteky, menom jeho víťaza sa označovala celá olympiáda.

Staroveký grécky cestovateľ a spisovateľ Pausanias zaznamenal, že v olympijskej Altide sa náchádzala aj socha tarentského Anocha. Pausanias o tom uvádza: „Podoba Tarenťana Anocha, syna Adamatova, víťaza v stadiu i v diaulu, je dielo argejského Agelada.“

Antické písomné zdroje uvádzajú, že počas olympijskej súťaže Anocha, zaradili do programu hier beh ťažkoodencov.Pausanias, Periégésis tés Hellados, 6,10,4.

 Referencie a bibliografia 

 Pozri aj 
 Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Kategória:Víťazi starovekých olympijských hier v behu na dve stadiá